wickkiey/tamil-wikipedia-chunked huggingface dataset:
# மா. மணி

**முகம் மாமணி** என அறியப்படும் **மா. மணி** (1931 - 24 பெப்ரவரி 2022) என்பவர் தமிழ்நாட்டைச் சேர்ந்த பத்திரிக்கையாளர், எழுத்தாளர் ஆவார்.
# மா. மணி

## பிறப்பும், தொழிலும்

தமிழ்நாட்டின், திருநெல்வேலி மாவட்டம், குருவன்கோட்டையை பூர்வீகமாக கொண்டவர் மா. மணி 1931 இல் பிறந்தார். மூன்றாம் வகுப்பு வரை மட்டுமே பள்ளிக்குச் சென்றார். குடும்ப வறுமையால் மேற்கொண்டு பள்ளிக்குச் செல்ல இயலாமல் எட்டு வயது முதலே பீடி சுற்றுதல், சுருட்டு செய்தல், தையல் வேலை, கருமான், மளிகைக்கடை, எண்ணெய்க் கிடங்கில் பாரம் சுமத்தல் போன்ற பணிகளைச் செய்தார். வேலைக்கு போனதுமல்லாமல் மாலை நேரங்களில் 10 மற்றும் 12ஆம் வகுப்பு, பியூசி, பி.காம், பிஜிஎல் என படிப்படியாக படித்து பட்டங்கள் பெற்றார். 1953இல் பெரியாரிடம் விடுதலை நாளிதழில் அச்சுக்கோக்கும் தொழிலாளியாக பணியாற்றினார். பின்னர் 1956 முதல் 1991 வரை 36 ஆண்டுகள் ஆயுள் காப்பீட்டுக் கழகத்தில் பணிபுரிந்து ஓய்வு பெற்றார்.
# மா. மணி

## இலக்கியப் பணிகள்

1982இல் சென்னை, கலைஞர் கருணாநிதி நகரில் இலக்கிய வட்டம் என்ற பெயரிலான ஒரு இலக்கி அமைப்பைத் துவக்கினார். அந்த அமைப்பின் சார்பில் மாதந்தோறும் முதல் ஞாயிறுகளில் அறிஞர் பெருமக்களை கொண்டு இலக்கியச் சொற்பொழிவுகள் நடத்தி வந்தார். 1983ஆம் ஆண்டு முதல் முகம் என்னும் இலக்கிய மாத இதழைத் தொடங்கி 40 ஆண்டுகள் நடத்தி வந்தார். இவரது தமிழ்ப் பணிக்காக பல விருதுகளையும், பட்டங்களும் வழங்கப்பட்டுள்ளன.  
மாமணி தன் 17 வயதில் இருந்தே மேடைகளில் பேசத் துவங்கினார். மேலும் சிறுகதை, கட்டுரை, புதினம், கவிதை, நாடகம், வரலாறு என பலவற்றை இதழ்களில் எழுதியுள்ளார். இவருடைய படைப்புகள் 18 நூல்களாக வெளிவந்துள்ளன. இவரைப்பற்றி இவரது மணிவிழாவில் அறிஞர்கள் ஆற்றிய உரைகள் தொகுக்கபட்டு நூலாக வெளிவந்துள்ளது.
# மா. மணி

## குடும்பம்

மாமணி 1956ஆண்டு இராதா என்பவரை தமிழ் முறைப்படி திருமணம் செய்துகொண்டார். இவருக்கு இரண்டு மகள்களும் இரண்டு மகன்களும் உண்டு. முகம் மாமணி சென்னையில் 2022, பெப்ரவரி, 24 அன்று மூப்பின் காரணமாக தன் 91வது வயதில் இறந்தார்.
# கிரா பூசந்தி

**கிரா பூசந்தி** அல்லது **கிரா குறுக்குநிலம்**; (மலாய்: *Segenting Kra*; ஆங்கிலம்: *Kra Isthmus*; தாய்லாந்து மொழி: *คอคอดกระ*) என்பது மலாயா தீபகற்பத்தையும்; தாய்லாந்து நாட்டையும் பிரிக்கும் ஒரு குறுக்கு நிலமாகும்.  
இந்தப் பூசந்தி தாய்லாந்து நாட்டின் தென்பகுதியில் அமைந்து உள்ளது. மேற்குப் பகுதியில் அந்தமான் கடல்; கிழக்கில் தாய்லாந்து வளைகுடா எல்லைகளாக உள்ளன.
# கிரா பூசந்தி

## அமைப்பு

கிரா பூசந்தியின் மேற்குப் பகுதி தாய்லாந்தின்ரானோங் மாநிலத்திற்குச் சொந்தமானது *(Ranong Province)*. கிழக்குப் பகுதி சும்போன் மாநிலத்திற்குச் சொந்தமானது *(Chumphon Province)*. இவை இரண்டும் தெற்கு தாய்லாந்தில் உள்ளன.  
திபெத்தில் இருந்து தீபகற்ப மலேசியா வழியாகச் செல்லும் தெனாசிரிம் மலைத்தொடருக்கு *(Tenasserim Hills)* இடையில் இந்தக் கிரா பூசந்தி அமைந்து உள்ளது. இதன் நீளம் 400 கி.மீ. (250 மைல்).
# கிரா பூசந்தி

## அமைப்பு

### தெனாசிரிம் மலைக்காட்டுச் சுற்றுச் சூழல்

கிரா பூசந்தி, தென் தாய்லாந்தின் அழகிய தெனாசிரிம் பசுமை மலைக்காட்டுச் சுற்றுச் சூழலில் அமைந்து உள்ளது.
# கிரா பூசந்தி

## அமைப்பு

### தாய்லாந்து கால்வாய்

2015-ஆம் ஆண்டில் கிரா பூசந்தியில் தாய்லாந்து கால்வாய் *(Thai Canal)* அமைப்பதற்கு ஒரு திட்டம் வகுக்கப் பட்டது. இந்தக் கால்வாய், தாய்லாந்து வளைகுடாவை அந்தமான் கடலுடன் இணைக்கும் திட்டமாகும். இந்தத் திட்டம் தற்காலிகமாகக் கைவிடப்பட்டு உள்ளது.
# மூன்றாம் வாசுதேவன்

தேவி.]]  
**மூன்றாம் வாசுதேவன்** (*Vasudeva III*) - இவர் ஒருவேளை குசானப் பேரரசின் இரண்டாம் வாசுதேவனின் மகனாக இருக்கலாம். இவர் பொ.ச. 360-365 வரை ஆட்சி செய்துள்ளார்.
# மூன்றாம் வாசுதேவன்

## ஆட்சி

மூன்றாம் வாசுதேவனின் ஆட்சியில் குசானப் பேரரசு முக்கியத்துவமற்ற நிலைக்குச் சென்றது. மேற்கில் சாசானியப் பேரரசு அச்சுறுத்தலாக இருந்தது. கிழக்கில் உள்ளூர் பூர்வீக மக்கள் கிளர்ச்சி செய்து தங்கள் சுதந்திரத்தை மீண்டும் பெற்றனர்.
# மூன்றாம் வாசுதேவன்

## சர்ச்சைக்குரிய இருப்பு

இவரது இருப்பு சர்ச்சைக்குரியது. இவரது தந்தை என அறியப்படும் இரண்டாம் வாசுதேவனின் இருப்புக்கான ஆதாரம் மட்டுமே கிடைத்துள்ளது. ஆனால் எந்த கல்வெட்டு ஆதாரமும் இவரது இருப்பை பதிவு செய்யவில்லை.  
மூன்றாம் வாசுதேவனின் அதே பெயர் மற்றும் ஆட்சி எண் கொண்ட மற்றொரு குசான ஆட்சியாளர் இருந்திருக்கலாம் என்று நாணயவியல் சான்றுகளிலிருந்து தெஇரியவருகிறது.
# விக்கிப்பீடியா:Statistics/March 2022

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# குவிஷ்கன்

**குவிஷ்கன்** (*Huvishka* ) என்பவர் குசானப் பேரரசின் மன்னராவார். கனிஷ்கரின் மரணத்திலிருந்து முப்பது ஆண்டுகளுக்குப் பிறகு முதலாம் வாசுதேவனின் வாரிசு ஆட்சிக்கு வரும்வரை குசானப் பேரரசின் பேரரசராக இருந்தார் (பொ.ச.150-இல் இருந்ததற்கான கிடைத்த சிறந்த சான்றுகளின் அடிப்படையில் கருதப்படுகிறது).  
இவரது ஆட்சியானது பேரரசு ஒருங்கிணைக்கப்பட்ட காலத்தில் இருந்தது. இவர் தனது நாணயங்களை அச்சிட்டதாக அறியப்படும் இடங்களான. பாக்திரியாவிலுள்ள பல்கு முதல் இந்தியாவில் மதுரா வரை இவரது இராச்சியம் பரவியிருந்தது. பாடலிபுத்திரம் முதல் புத்தகயை வரையில் இவரது உருவம் இடம்பெற்றுள்ள தங்கக் காசுகளும் தாயத்துக்களும் கண்டெடுக்கப்பட்டுள்ளன. புத்தகயையில் புத்தரின் ஞான சிம்மாசனத்தின் கீழ் காணிக்கையாக அளிக்கப்பட்ட ஒரு தாயத்து உட்பட, குசான ஆட்சியில் இருந்த குசான நாணயங்களின் பிற கண்டுபிடிப்புகளுடன் இது உள்ளது. இதன் மூலம் இவரது இராச்சியம் கிழக்கு நோக்கி நீட்டிக்கப்பட்டிருந்ததை இது காட்டுகிறது. இவரது ஆட்சியானது அடிப்படையில் அமைதியானதாகத் தெரிகிறது. இவர், வட இந்தியாவில் குசான அதிகாரத்தை ஒருங்கிணைத்து, குசானப் பேரரசின் மையத்தை தெற்கு தலைநகரான மதுராவிற்கு நகர்த்தினார்.
# குவிஷ்கன்

## மதம்

குவிஷ்கன் கனிஷ்கரின் மகனாவார். இவருடைய ஆட்சி குசான ஆட்சியின் பொற்காலம் என்றும் அறியப்படுகிறது.
# குவிஷ்கன்

## மதம்

### மகாயான பௌத்தம்

குவிஷ்கனின் ஆட்சியானது அமிதாப புத்தர் முதலில் அறியப்பட்ட கல்வெட்டுச் சான்றுகளுடன் ஒத்துப்போகிறது. இது 2-ஆம் நூற்றாண்டு சிலையின் அடிப்பகுதியில் கோவிந்தோ-நகரில் கண்டுபிடிக்கப்பட்டுள்ளது. இப்போது மதுரா அருங்காட்சியகத்தில் உள்ளது. இந்த சிலை "குவிஷ்கனின் ஆட்சியின் 28 வது ஆண்டு" என்று தேதியிடப்பட்டது. மேலும் வணிகர்களின் குடும்பத்தால் "அமிதாபா புத்தருக்கு" அர்ப்பணிக்கப்பட்டது.  
குவிஷ்கன் மகாயான பௌத்தத்தைப் பின்பற்றியவர் என்பதற்கும் சில சான்றுகள் உள்ளன. இசுகோயன் சேகரிப்பில் உள்ள ஒரு சமசுகிருத கையெழுத்துப் பிரதி, குவிஷ்கனை "மகாயானத்தில் தோன்றியவர்" என்று விவரிக்கிறது.  
குவிஷ்கன் புத்தருக்கு நன்கொடை அளிப்பதாக காந்தாரத்தின் சில நிவாரணங்கள் சித்தரிக்கப்படுகின்றன. இவர் பௌத்தத்தை ஆதரித்ததாக பரவலாக சான்றளிக்கப்படுகிறது. ஆனால் புத்தர் இவரது நாணயத்தில் தோன்றவில்லை. ஒருவேளை புத்தருக்கு அளிக்கப்பட்ட மரியாதை காரணமாக இருக்கலாம்.
# குவிஷ்கன்

## மதம்

### கிரேக்க-ரோமன் தெய்வங்கள்

கடவுளான செராபிசுடன் தலையில் ஒருவகை தலைக்கவசம் அணிந்த நிலையில் குவிஷ்கன். ]]
குவிஷ்கன் தனது நாணயங்களில் ஒரேஒரு முறை ஹெலனிஸ்டிக்-எகிப்தியக் கடவுளான செராபிசை ( "சரபோ" என்ற பெயரில்) இணைந்துள்ளார். செராபிஸ் எகிப்தில் உள்ள அலெக்சாந்திரியாவின் தேவாலயத்தின் உச்ச தெய்வமாக இருந்ததால், இந்த நாணயம் குசான பேரரசில் இருந்து வரும் பொருட்களுக்கான முக்கிய சந்தையாக இருந்த ரோமானிய எகிப்தை நோக்கி குவிஷ்கன் வலுவான நோக்குநிலையைக் கொண்டிருந்ததாகக் அறிய முடிகிறது.  
மற்றொரு நாணயத்தில் "ரிஷ்டி" அல்லது "ரியோம்" என்ற பெயரில் ரோம தேவியை ("ரோம ஏதெர்னா") சித்தரித்திருக்கலாம்.
# குவிஷ்கன்

## மதம்

### ஈரானிய தெய்வங்கள்

குவிஷ்கன் தனது தேவாலயத்தில் ஈரானிய தெய்வங்களையும் சேர்த்துக் கொண்டதாக அறியப்படுகிறது. பொ.ச.164- க்கும் 174-க்கும் இடையில், இவர் வெளியிட்டுள்ள 'அயர்தாம்' கல்வெட்டின் படி, டெர்மெஸுக்கு அருகிலுள்ள அயர்தாமின் கோட்டையில் பாரோ கடவுள் அர்தோக்சோ தேவிக்கு ஒரு கோவிலை நிறுவினார். இந்த தெய்வங்களின் பெயரில் இவர் ஏராளமான நாணயங்களையும் வெளியிட்டார். *மிய்ரோ* ( மித்ரா ), 'மாவோ'(சந்திர தெய்வம் மஹ் ), *நானா* ( அனாகிதா ), *அட்ஷோ* போன்ற பல ஈரானிய தெய்வங்களும் இவரது நாணயத்திலிருந்து அறியப்படுகின்றன. மற்றொரு சரதுச தெய்வமான அகுரா மஸ்தா, மஸ்தா ஓனா ஆகியவையும் தோன்றுகின்றன.
# குவிஷ்கன்

## நாணயங்களும் சிற்பங்களும்

குவிஷ்கனின் நாணயங்கள் பலவிதமான வடிவமைப்புகளாலும் அச்சிடப்பட்ட பெரிய அளவிலான தங்க நாணயங்களாலும் வகைப்படுத்தப்படுகின்றன: மற்ற குசான ஆட்சியாளர்களை விட இவரது தங்க நாணயங்கள் அதிக அளவில் கண்டெடுக்கப்பட்டுள்ளன.  
இவரது ஆட்சியில் எஞ்சியிருக்கும் பெரிய புதிர்களில் ஒன்று, இவரது நாணயத்தின் மதிப்புக் குறைப்பு. இவரது ஆட்சியின் தொடக்கத்தில், செப்பு நாணயம் 16 கிராம் எடையில் இருந்து சுமார் 10-11 கிராம் வரை சரிந்தது. வாசுதேவனின் ஆட்சியின் தொடக்கத்தில் நிலையான நாணயம் (ஒரு டெட்ராட்ராக்ம்) 9 கிராம் மட்டுமே எடையுள்ளதாக இருக்கும் வரை தரமும் எடையும் ஆட்சி முழுவதும் தொடர்ந்து வீழ்ச்சியடைந்தன. பணமதிப்பு நீக்கம் பெருமளவில் போலிகளின் உற்பத்திக்கு வழிவகுத்தது. மேலும் கங்கை பள்ளத்தாக்கில் பணமதிப்பிழப்புக்கு முந்தைய பழைய நாணயங்களுக்கு பொருளாதார தேவை ஏற்பட்டது. இருப்பினும், இந்த பணமதிப்பிழப்பு நடவடிக்கையின் உந்துதல் (மற்றும் சில விவரங்கள் கூட) இன்னும் தெரியவில்லை.
# ம. முத்துராமலிங்கம்

**ம. முத்துராமலிங்கம்** (*M. Muthuramalingam*) என்பவர் (பிறப்பு 7 ஆகஸ்ட் 1963) இந்திய அரசியல்வாதியும் 11 ஆவது தமிழ்நாடு சட்டமன்ற முன்னாள் உறுப்பினரும் ஆவார். இவர் மதுரை மாவட்டம் திருமங்கலம் சட்டமன்றத் தொகுதியின் தமிழ்நாடு சட்டமன்ற உறுப்பினராக 1996-2000 மற்றும் 2011-2016 காலப்பகுதியில் பணியாற்றினார்.
# ம. முத்துராமலிங்கம்

## பணி

1996 தேர்தலில் தமிழ்நாடு சட்டமன்றத்தின் திருமங்கலம் தொகுதிக்கு ம. முத்துராமலிங்கம் தேர்ந்தெடுக்கப்பட்டார். திராவிட முன்னேற்றக் கழகத்தின் (திமுக) உறுப்பினராகத் தேர்ந்தெடுக்கப்பட்ட இவர், அக்கட்சியிலிருந்து விலகி அனைத்திந்திய அண்ணா திராவிட முன்னேற்றக் கழகத்திற்கு (அதிமுக) ஆதரவாக 2000 சூன் 27 அன்று திமுக தலைவர் மீது குற்றம் சாட்டிய நிலையில் சட்டசபையிலிருந்து தகுதி நீக்கம் செய்யப்பட்டார்.  
2011 மாநிலச் சட்டசபைத் தேர்தலில், அதிமுக சார்பில் முத்துராமலிங்கம் மீண்டும் திருமங்கலத்தில் போட்டியிட்டுத் தேர்ந்தெடுக்கப்பட்டார். இவர் இதற்கு முன்னர் 2009 சனவரியில் நடைபெற்ற இடைத்தேர்தலில் திமுகவின் லதா அதியமானிடம் தோல்வியடைந்தார்.  
முத்துராமலிங்கம் மதுரை ஊரக மாவட்ட அதிமுகவின் மாவட்டச் செயலாளராக
# ம. முத்துராமலிங்கம்

## தனிப்பட்ட வாழ்க்கை

ம. முத்துராமலிங்கம் 1963 ஆம் ஆண்டு ஆகத்து 7ஆம் தேதி கமுதிக்கு அருகிலுள்ள கே வேப்பங்குளத்தில் பிறந்தார். இவருக்குத் திருமணமாகி ஐந்து குழந்தைகள் உள்ளனர். இவரது மகன் கர்ண முத்துராமலிங்கம் மதுரை அதிமுக 59வது பகுதிச் செயலாளராக இருந்தவர்.
# பி. டி. சரசுவதி

**பி. டி. சரசுவதி** (*P. T. Saraswathy*)(1935-2009) என்பவர் இந்தியா அரசியல்வாதி மற்றும் தமிழ்நாட்டில் அண்ணா திராவிட முன்னேற்றக் கழகத்தின் அரசியல்வாதி ஆவார். இவர் ம. கோ. இராமச்சந்திரன் அமைச்சரவையில் சமூக நலத்துறை அமைச்சராகப் பணியாற்றினார்.
# பி. டி. சரசுவதி

## ஆரம்ப கால வாழ்க்கை

சரசுவதி திருநெல்வேலி மாவட்டத்தில் உள்ள சேரன்மாதேவியில் 13 மார்ச் 1935-ல் பிறந்தார். மதுரை லேடி டோக் கல்லூரியில் இளங்கலைப் பட்டம் பெற்றார். பின்னர் சென்னை கிறித்துவக் கல்லூரியில் பயின்றார்.
# பி. டி. சரசுவதி

## அரசியல்

அனைத்திந்திய அண்ணா திராவிட முன்னேற்றக் கழகத்தின் (அதிமுக) செயலாளராக இருந்த சரஸ்வதி, 1977 தமிழ்நாடு சட்டமன்றத் தேர்தலில் திருமங்கலம் தொகுதியில் போட்டியிட்டார். இவர் இந்தியத் தேசிய காங்கிரசின் வேட்பாளரைத் தோற்கடித்து தமிழ்நாட்டின் ஆறாவது சட்டமன்றத்திற்குத் தேர்ந்தெடுக்கப்பட்டார். முதல்வர் ம. கோ. இராமச்சந்திரன் இவரைத் தனது அமைச்சரவையில் சமூக நலத்துறை அமைச்சராக நியமித்தார். கல்விப் பொருளாதாரம் மற்றும் சுற்றுச்சூழலில் புதுமையான வழக்குப் பணிகளுக்கான அறக்கட்டளையின் சட்ட ஆலோசகராக இருந்தார்.
# பி. டி. சரசுவதி

## இறப்பு

சரசுவதி மே 2009-ல் சென்னையில் உள்ள இவரது இல்லத்தில் இறந்தார். பல நாட்களாக இவரது வீடு பூட்டி கிடப்பதை அக்கம்பக்கத்தினர் பார்த்து காவல்துறைக்குத் தகவல் கொடுத்த பின்னரே இவரது உடல் கண்டுபிடிக்கப்பட்டது.
# இரிகாந்த் ஆறு

**இரிகாந்த் ஆறு** (*Rihand River*) என்பது இந்திய மாநிலங்களான சத்தீஸ்கர் மற்றும் உத்தரப்பிரதேசம் வழியாகப் பாயும் ஆறாகும். இதனை ரேணு, ரேணுகா, ரெண்ட், ரெர் அல்லது ரெஹர் என்றும் அழைக்கின்றனர். இது சோன் ஆற்றின் துணை ஆறாகும்.
# இரிகாந்த் ஆறு

## ஆற்றோட்டம்

இரிகாந்த் ஆறு மைன்பட் பீடபூமியின் தென்மேற்கில் உள்ள மாதிரங்கா மலைகளிலிருந்து தோன்றுகிறது. இந்த இடம் கடல் மட்டத்திலிருந்து சுமார் 1,100 மீட்டர் உயரத்தில் உள்ளது. இந்த ஆறு சுர்குஜா மற்றும் சூரஜ்பூர் மாவட்டத்தின் மத்திய பகுதி வழியாக வடக்கே ஓடுகிறது. இரிகாந்த் மற்றும் இதன் துணை ஆறுகள் மாவட்டத்தின் மையப் பகுதியில் இதன் தோற்றத்திலிருந்து லக்கன்பூர், சூரஜ்பூர், பிரதாப்பூர் வரை நீண்டு ஒரு வளமான சமவெளியை உருவாக்குகின்றன. இதன்பிறகு, மத்தியப் பிரதேசத்தின் சிங்கரெளலி மாவட்டம் வழியாக உத்தரப்பிரதேசத்தின் சோன்பத்ரா மாவட்டத்திற்கு வடக்கே ஓடுகிறது. இங்கு இந்த ஆறு ரீட் என்று அழைக்கப்படுகிறது. இறுதியா இந்த ஆறு சோன் ஆற்றுடன் இணைகிறது.
# இரிகாந்த் ஆறு

## ஆற்றோட்டம்

### துணை நதிகள்

சூரஜ்பூர் மாவட்டத்தில் உள்ள முக்கிய துணை நதிகள் மகான், மொரானா (மோர்னி), கியூர், ககர், கோப்ரி, பிபர்கச்சார், ராம்டியா மற்றும் கல்புல்லா ஆகும். காஞ்சன், மாயர் மற்றும் அசிர் போன்ற பல பருவகால மற்றும் வற்றாத ஆறுகள் மத்தியப் பிரதேசத்தின் சிங்ராலி மாவட்டத்தில் இகாந்த் நீர்த்தேக்கத்தில் கலக்கின்றன.
# இரிகாந்த் ஆறு

## இரிகாந்த் அணை

இரிகாந்த் அணை 1962-ல் நீர்மின் உற்பத்திக்காக மிர்சாபூர் பிரிவின் சோன்பத்ரா மாவட்டத்தில் பிப்ரி அருகே இரிகாந்த் ஆற்றின் குறுக்கே கட்டப்பட்டது. இதன் நீர்த்தேக்கம் கோவிந்த் பல்லப் பந்த் சாகர் என்று அழைக்கப்படுகிறது. இந்த அணையின் அருகிலுள்ள தொடருந்து நிலையம் ரேணுகூத் ஆகும்.
# இரிகாந்த் ஆறு

## இராசுகந்தா அருவி

சத்தீஸ்கரின் சூரஜ்பூர் மாவட்டத்தில் இரிகாந்த் ஆற்றின் ஓட்டத்தில் 'இராசுகந்தா' என்ற அருவி உள்ளது. இந்த அருவி சுற்றுலா முக்கியத்துவமுடையது.
# குஜராத் டைட்டன்ஸ்

**குசராத்து தைட்டன்ஸ்** என்பது இந்தியாவின் குசராத்தின் அகமதாபாது நகரத்தை அடிப்படையாகக் கொண்ட ஒரு உரிமைக்குழுத் துடுப்பாட்ட அணியாகும், இது இந்தியன் பிரீமியர் இலீகின் (ஐபிஎல்) 2022 பருவத்தில் இருந்து விளையாடத் தொடங்கியது. 2021 ஆம் ஆண்டு நிறுவப்பட்ட இந்த அணி, மோட்டேராவில் உள்ள நரேந்திர மோடி மைதானத்தைத் தனது உள்ளக அரங்காகக் கொண்டுள்ளது. இந்த உரிமைக்குழுவானது CVC கேபிடல் பார்ட்னர்சுக்குச் சொந்தமானதாகும். அணியின் தலைவராகச் சுப்மன் கில்லும், பயிற்சியாளராக ஆசிசு நேராவும் செயல்படுகின்றனர் .
# லக்னோ சூப்பர் ஜெயன்ட்ஸ்

**இலக்னோ சூப்பர் செயண்ட்சு** (**LSG**) என்பது உத்திரபிரதேசத்தின் இலக்னோ நகரத்தை அடிப்படையாகக் கொண்ட ஒரு உரிமைக்குழுத் துடுப்பாட்ட அணியாகும் . இது இந்தியன் பிரீமியர் இலீக்கில் ஐபிஎல் 2022 பருவத்தில் இருந்து விளையாடி வருகிறது. 2021இல் நிறுவப்பட்ட இந்த அணி, இலக்னோவில் உள்ள BRSABV எகானா துடுப்பாட்ட அரங்கைத் தனது உள்ளக அரங்ககாக் கொண்டுள்ளது. இது 2016 மற்றும் 2017க்கு இடையில் செயல்பட்ட இரைசிங் புனே சூப்பர்செயண்ட்சு அணியின் உரிமையாளராக இருந்த RPSG குழுமத்திற்குச் சொந்தமானதாகும். இந்த அணிக்கு இரிசப் பந்த் கேப்டனாகவும், சச்டின் இலாங்கர் பயிற்சியாளராகவும் செயல்படுகின்றனர்.
# சேவா பாரதி

**சேவா பாரதி** (**Seva Bharati**) (இந்தி:* सेवा भारती*) எனும் தொண்டு நிறுவனம் பொருளாதாரத்தில் நலிவடைந்தவர்கள் மற்றும் பழங்குடி மக்கள் மற்றும் உள்ளூர் மக்களின் உடல் நலம் மற்றும் கல்வி குறித்து செயல்படும் அமைப்பாகும். சேவா பாரதி தொண்டு நிறுவனத்தை 8 ஏப்டல் 1979 அன்று தில்லி அம்பேத்கார் அரங்கக் கூட்டத்தில், தொண்டர்களிடையே பேசும் போது துவக்கி வைத்தவர் சமூக ஆர்வலர் மதுகர் தத்தாத்திரேய தேவ்ரஸ் ஆவார். சேவா பாரதி நிறுவனத்தை சமூக-கலாச்சார தொண்டு நிறுவனமாக 2011-ஆம் ஆண்டில் பதிவு செய்யப்பட்டது. 2017-ஆம் ஆண்டு முதல் இந்த அமைப்பின் தலைவராக பரக் அபயகார் உள்ளார்.  
மேலும் இந்த அமைப்பு நகர்புறத்தில் உள்ள குடிசைப்பகுதி மக்களுக்கு மருத்துவ உதவிகள், இலவசக் கல்வி மற்றும் தொழில் பயிற்சிகள் வழங்குகிறது.. பன்னாட்டு அளவிலும், இந்திய அளவிலும் சேவா பாரதி அமைப்பு பல சிறப்பு விருதுகளை பெற்றுள்ளது. இதன் தாய் அமைப்பு ராஷ்டிரிய சுயம்சேவாக் சங்கம் ஆகும். இது சங்கப் பரிவாருடன் இணைப்பு பெற்றுள்ளது..  
சேவா பாரதியும், அதன் சகோதரி அமைப்புகளும் இணைந்து இராஷ்டிர சேவாபாரதி எனும் பெயரில் ஒரு குடையின் கீழ் இணைந்து நின்று, நாடு முழுவதும் பல்வேறு சேவை நடவடிக்கைகளை மேற்கொள்வதுடன், பெரிய அளவிலான பேரிடர் காலத்தின் போது, எளிய மக்களுக்கு நிவாரணம் மற்றும் மறுவாழ்வுப் பணிகளையும் சேவாபாரதி வழங்குகிறது. சென்னை மற்றும் கேரளா மழை வெள்ளத்தின் போது அதன் பணி சர்வதேச பாராட்டைப் பெற்றது. கொரோனாவின் தற்போதைய நெருக்கடியில், சேவாபாரதி அதன் கொடுமையை தணிக்கும் முயற்சியில் ஈடுபட்டுள்ளது.
# சேவா பாரதி

## செயல்பாடுகள்

2001 குஜராத் நிலநடுக்கம், 2004 சுனாமி, 2016 வட இந்தியப் பெருவெள்ளம் மற்றும் 2018 கேரள வெள்ளத்தின் போது சேவா பாரதி தொண்டர்கள் நிவாரணப் பணிகள் மேற்கொண்டனர். தீவிரவாத தாக்குதல்களால் பாதிக்கப்பட்ட ஆதரவற்ற குழந்தைகளை, சேவா பாரதி மறுவாழ்வு இல்லங்களில் வளர்த்தெடுத்தது. சேவா பாரதி தொண்டு நிறுவ்னம் இதுவரை கல்வி அளிப்பதில் 17,500 திட்டங்களையும், உடல் நலத்திற்கு 12,000 திட்டங்களையும் மேற்கொண்டுள்ளது. பொருளாதாரத்தில் நசிந்த மக்கள் மற்றும் சமுதாயத்தால் ஒடுக்கப்பட்ட மக்களுக்கு சேவா பாரதியின் மருந்துவ உதவி, குழந்தை காப்பகம், நூலகம், முதியோர் கல்வி, தொழில் மற்றும் தொழில் பயிற்சி, தெருவில் சுற்றும் குழந்தைகளின் மேம்பாடு மற்றும் தொழுநோயாளர்களுக்கு சேவா பாரதியின் நலத்திட்டங்கள் பெரிதும் உதவுகிறது. இந்தத் திட்டங்களின் மூலம் சமூகத்தின் பின்தங்கிய பிரிவினரை அவர்களின் வாழ்க்கையின் அனைத்து அம்சங்களிலும் சுயசார்பு கொண்டவர்களாக மாற்றுவதை சேவாபாரதி நோக்கமாகக் கொண்டுள்ளது.
# சேவா பாரதி

## உடல் நலம்

இந்தியா முழுவதும் சேவா பாரதியின் 5,000 இலவச மருத்துவ நல மையங்கள் செயல்படுகிறது. அதில் 4,200 மையங்கள் கிராமப்புறங்களிலும், மலைவாழ் மக்கள் வாழும் இடங்களில் செயல்படுகிறது. மேலும் 480 நிலையான மருத்துவ மனைகள் மற்றும் 960 நடமாடும் மருத்துவ மனைகள், 6,500 ஆம்புலன்ஸ் வண்டிகள், 7 தொழுநோய் மருத்துவமனைகள் மற்றும் மறுவாழ்வு மையங்கள் செயல்படுகிறது. சேவா பாரதி 450 இரத்த சேமிப்பு வங்கிகள் கொண்டுள்ளது. ". குடிசைப் பகுதிகளில் இலவச மருத்துவ முகாம்களை நடத்துகிறது.
# சேவா பாரதி

## உடல் நலம்

### கோவிட் 19 பெருந்தொற்று றின் போது

கோவிட் பெருந்தொற்றின் போது சேவா பாரதி மற்றும் ராஷ்டிரிய சுயம்சேவாக் சங்கத்தின் தொண்டர்கள் விழிப்புணர்வு முகாம்களை நடத்தினர்.
# சேவா பாரதி

## மாற்றுத்திறன் படைத்த குழந்தைகளுக்கு

மாற்றுத் திறன் படைத்த குழந்தைகள், முதியோர் மற்றும் சிறப்புக் குழந்தைகளுக்கான மறுவாழ்வு மையம், மனமகிழ் மன்றங்களை சேவா பாரதி அமைப்பு இந்தியா முழுவதும் 179 மையங்களில் நடத்துகிறது.
# சேவா பாரதி

## கல்வி

பொருளாதாரத்தின் நலிவுற்றவர்கள், மலைவாழ் பழங்குடி மக்கள், கிராமபுற ஏழை மாணவர்கள் தங்கிப் படிக்க மற்றும் உணவு அருந்த சேவா பாரதி அமைப்பு விடுதிகள் கட்டியுள்ளது.
# சேவா பாரதி

## ஆதரவற்ற குழந்தைகள் இல்லம்

*மாத்திரி சாயா* எனும் பெயரில் சேவா பாரதி அமைப்பு ஆதரவற்றவற்ற குழந்தைகளுக்கான நிவாரண மையங்கள் நடத்துகிறது. இம்மையத்தின் குழந்தைகள் சொந்தமாக தொழில் செய்து சம்பாதிக்கும் வகையில் மேனிலைப் பள்ளிக்கல்வி மற்றும் தொழிற்கல்வி மற்றும் பயிற்சி வசதிகள் செய்து தருகிறது.
# Module:Location map/data/Crimea

return {
name = 'Crimea',
top = 46.3,
bottom = 44.2,
= 32.4,
= 36.8,
image = 'Outline Map of Crimea (disputed status).svg',
image1 = 'Relief map of Crimea (disputed status).jpg'
}
# இரண்டாம் கனிஷ்கன்

**இரண்டாம் கனிஷ்கன்** (* Kanishka* II ) சுமார் 225-245 பொ.ச. வரை ஆட்சி செய்த குசானப் பேரரசன் ஆவார். இவர் கடைசி பெரிய குசானப் பேரரசராகக் கருதப்படும் முதலாம் வாசுதேவனுக்குப் பிறகு பதவியேற்றார்.
# இரண்டாம் கனிஷ்கன்

## ஆட்சி

இவர் வட இந்தியாவில் குசான ஆட்சியை நிலைநிறுத்தியபோது, இவரது பேரரசின் மேற்குப் பகுதியை, அதாவது பாக்திரியாவை சாசானிய அரசன் முதலாம் சாபிரிடம் (பொ.ச. 240-272) இழந்திருக்கலாம். சாபுரின், நக்ஷ்-இ ரோஸ்டம் பகுதியில் காணப்படும் அவரது கல்வெட்டுகளில், அவர் குசானர்களின் "புருஷபுரம்" ( பெசாவர் ) வரையிலான ஆட்சியைக் கட்டுப்படுத்தியதாகக் கூறுகிறது. குசானர்களை அவர் இந்து குஷ்க்கு அப்பால் கூட விரிவாக்கியிருக்கலாம் என்று கூறுகிறது .
# ஸ்ட்ரூமா ஆறு

**ஸ்ட்ரூமா** அல்லது **ஸ்ட்ரிமோனாஸ்** ( [ˈstrumɐ] ; [striˈmonas] ; [kaɾaˈsu], 'கருப்பு நீர்') என்பது பல்கேரியா மற்றும் கிரேக்கத்தில் பாயும் ஒரு ஆறாகும். இதன் பழங்காலப் பெயர் **ஸ்ட்ரைமோன்** ( கிரேக்கம் : Στρυμών [stryˈmɔːn] ). இதன் வடிகால் பகுதி ஆகும், இதில் பல்கேரியாவிலும், கிரேக்கத்திலும், மீதமுள்ள வடக்கு மக்கெதோனியாவில் உள்ளது. இது பல்கேரியாவில் உள்ள விட்டோசா மலையிலிருந்து உருவாகி, முதலில் மேற்கு நோக்கி ஓடி, பின்னர் தெற்கு நோக்கி பாய்ந்து, பல சமவெளிகளை உருவாக்கி, குலா கிராமத்தில் கிரேக்க எல்லைக்குள் நுழைகிறது. கிரேக்கத்தில், இது கெர்கினி ஏரியிலிருந்து வெளியேறும் முக்கிய நீர்வழியாகும், இது வலசைவரும் காட்டுப் பறவைகளுக்கான குறிப்பிடத்தக்க மையமாகும். செரெஸ் பிராந்திய அலகில் ஆம்பிபோலிசுக்கு அருகில், ஏஜியன் கடலில் உள்ள ஸ்ட்ரைமோனியன் வளைகுடாவில் இந்த ஆறு கடலில் கலக்கிறது. இந்த ஆற்றின் நீளம் (இதில் ) பல்கேரியாவில் ஓடுகிறது. இது நாட்டின் ஐந்தாவது-நீளமான மற்றும் பால்கனின் உட்புறத்தில் மட்டுமே ஓடும் மிக நீளமான ஆறுகளில் ஒன்றாகும்.  
ஆற்றுச் சமவெளிப் பகுதிகள் பல்கேரிய (பிரின் மாசிடோனியா) நிலக்கரி சுரங்கங்கப் பகுதிகளாகும். இது இன்றைய காலத்தை விட கடந்த காலத்தில் மிகவும் முக்கியத்துவம் வாய்ந்ததாக இருந்தது. பல்கேரியப் பகுதியின் தெற்குப் பகுதி ஒரு முக்கியமான ஒயின் பிராந்தியமாகும். கிரேக்க பகுதியில் உள்ள சமவெளி வேளாண் தொழில் நிறைந்த ஒரு பகுதி ஆகும். இது கிரேக்கத்தின் நான்காவது பெரிய சமவெளி ஆகும். இதன் துணை ஆறுகளில் கொன்ஸ்கா ஆறு, டிராகோவிஷ்டிட்சா, ரில்ஸ்கா ஆறு, பிளாகோவ்கிராட்ஸ்கா பிஸ்ட்ரிட்சா, சந்தன்ஸ்கா பிஸ்ட்ரிட்சா, ஸ்ட்ருமிட்சா , பிரின்ஸ்கா பிஸ்ட்ரிட்சா, ஆங்கிடிஸ் ஆகியவை அடங்கும் .
# ஸ்ட்ரூமா ஆறு

## வரலாறு

உள்ள பழங்கால பாரசீக கோட்டை (இடது) மற்றும் ஸ்ட்ரைமோன் ஆற்றின் முகப்பு (வலது), என்னியா ஹோடோய் (ஆம்பிபோலிஸ்) இலிருந்து தோற்றம்.]]
கிமு 437 இல், பண்டைய கிரேக்க நகரமான ஆம்பிபோலிஸ் ஏஜியனில் ஆற்று முகத்துவாரத்துக்கு அருகில், முன்பு என்னியா ஹோடோய் ('ஒன்பது சாலைகள்') என்று அழைக்கப்பட்ட இடத்தில் நிறுவப்பட்டது. கிமு 480 இல் பாரசீகத்தின் முதலாம் செர்கஸ் தனது படையெடுப்பின் போது ஆற்றைக் கடந்தபோது, ஆற்றுக் கடவுளுக்குப் பலியாக ஒன்பது சிறுவர்கள் மற்றும் ஒன்பது கன்னிப்பெண்களை உயிருடன் புதைத்தார். கிமு 479 இல் என்னியா ஹோடோய் அருகே செர்க்செசி எஞ்சிய இராணுவத்தை மாசிடோனின் முதலாம் அலெக்சாந்தரின் படைகள் தோற்கடித்தன. கிமு 424 இல் எசுபார்த்தன் தளபதி பிராசிடாஸ் முழு கிரேக்க தீபகற்பத்தையும் கடந்து ஆம்பிபோலிசை முற்றுகையிட்டு கைப்பற்றினார். பண்டைய ஆதாரங்களின்படி, ஆறு அதன் முகத்துவாரத்திலிருந்து பழங்கால (இன்று வறண்ட) செர்சினிடிஸ் ஏரி வரை செல்லக்கூடியதாக இருந்தது. இது உள்நாட்டு கப்பல் போக்குவரத்துக்கு சாதகமாக இருந்தது; எனவே பழங்காலத்தில் ஒரு முக்கியமான நீர்வழி பாதையாக இருந்தது. இது ஸ்ட்ரைமோனியன் வளைகுடாவின் கடற்கரை முதல் செரெஸ் நகரத்திற்கும் இடையேயான உள்நாட்டுப் பகுதிகளுடன் தொடர்பு கொள்ள உதவியாக இருந்திருக்கிறது.  
முதலாம் உலகப் போரில் மாக்கெடோனிய முன்னணியின் ஒரு பகுதியாக இந்த ஆற்றுப் சமவெளி இருந்தது. இரண்டாம் உலகப் போரில் உருமேனியாவிலிருந்து யூத அகதிகளை அழைத்துச் கொண்டு, கருங்கடலில் செல்லும்போது டார்பிடோ படகால் மூழ்கடிக்கப்பட்டு, கிட்டத்தட்ட 800 இறந்த ஸ்ட்ருமா என்ற கப்பலுக்கு இந்த ஆற்றின் பெயர்தான் இடப்பட்டது.
# புருஸ்கி

**புருஸ்கி** (**Bruzgi**) கிழக்கு ஐரோப்பிய நாடான பெலரஸ் நாட்டின் குரோட்னோ பிரதேசத்தில் உள்ள குரோட்னோ மாவட்டத்தில் உள்ள கிராமம் ஆகும். இந்த கிராமம் பெலருஸ்-போலந்து எல்லைப்புறத்தில் அமைந்துள்ளது. இக்கிராமத்தின் அருகில் போலந்து நாட்டின் சுசுனித்சா கிராமம் உள்ளது.
# புருஸ்கி

## 2020களில் பெலரஸ்-ஐரோப்பிய ஒன்றிய எல்லைப் பிணக்குகள்

2021-ஆம் ஆண்டில் பெலருஸ் நாட்டிற்கு சுற்றுலா விசாவில் வந்த ஈராக் மற்றும் சிரியா வாழ் 1,000 குர்து மக்களை அகதிகள் என்ற போர்வையில், பெலருஸ் அரசு, இக்கிராமத்தின் வழியாக போலாந்து நாட்டின் எல்லைக் கிராமமான சுசுனித்சா வழியாக ஜெர்மனிக்கு அனுப்ப திட்டமிட்டிருந்தது. பெலருஸ் நாட்டின் இச்செயலை கண்டிந்த போலந்து அரசு நாட்டின் எல்லைபுறங்களில் அவசர நிலையை அமல்படுத்தியதுடன், 12,000 இராணுவப் படைகளையும் நிறுத்தி வைத்து, பெலராஸ் நாட்டின் திட்டத்தை முறியடித்தது. மத்திய கிழக்கு நாடுகளின் மக்களைக் கொண்டு பெலருஸ் நாடு நடத்தும் கபட நாடகத்தை, போலந்து மற்றும் ஐரோப்பிய ஒன்றியம் சேர்ந்து, பெருஸ் நாட்டின் அதிபர் அலெக்சாண்டர் லுகசெங்கோவை, இது ஒருவகையான போர்த் தாக்குதல் எனக்கடுமையாகக் கண்டித்தது.
# சேர்ந்தபூமங்கலம்

**சேர்ந்தபூமங்கலம்** (*Sernthapoomangalam*), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் ஒரு ஊராட்சி ஆகும். இவ்வூரின் சிறப்பு நவகைலாயத்தின் ஒன்பதாவது திருத்தலம் கைலாசநாதர் கோவில் இங்கு அமைந்துள்ளது.  
அகத்திய முனிவரின் சீடரான உரோமச முனிவர் மீண்டும் பிறவா வரம் வேண்டி (முக்தி வேண்டி) சிவபெருமானை வணங்கினர். இதை அறிந்த அகத்திய முனிவர் “தாமிரபரணி சங்கமிக்கும் இடத்தில் நீராடி சிவனை வழிபட்டு, பின்னர் நவக்கோள் வரிசையில் சிவனை வணங்கவேண்டும்’’ என்றார். நவகோள்களை அறிவதற்காக ஒன்பது மலர்களை ஆற்றில் விட்டு, இவை எந்தெந்த கரையில் ஒதுங்குகிறதோ அங்கு சிவலிங்கத்தை வைத்து வழிபடுமாறு வேண்டினார். உரோமச முனிவரும் அவ்வாறே செய்தார். அதில் முதல் மலர் ஒதுங்கிய இந்த இடத்தில் இக்கோயில் அமைக்கப்பட்டுள்ளது.  
இது தூத்துக்குடியிலிருந்து 23 கி.மீ. தொலைவிலும், திருச்செந்தூரிலிருந்து 18 கி.மீ. தொலைவிலும் உள்ளது. இங்கிருந்து 1.5 கிமி தொலைவில் முக்கிய நெடுஞ்சாலை ஆத்தூர் பேருந்து நிலையம் (மா.நெ -176) உள்ளது. ஆத்தூரிலிருந்து சென்னை, கோவை, திருச்சி, பெங்களூரு போன்ற முக்கிய நகரங்களுக்கு நேரடி பேருந்து வசதியும் உள்ளது. சுமார், 7 கி.மீ. தொலைவில் தொடர்வண்டி நிலையம் ஆறுமுகநேரியில் உள்ளது. 23 கி.மீ தொலைவில் தூத்துக்குடி வானூர்தி நிலையம் உள்ளது.  
2011-ஆம் ஆண்டு மக்கள் தொகை கணக்கெடுப்பின்படி 600 வீடுகள் கொண்ட ஊராட்சியின் மக்கள்தொகை 3500 ஆகும்.  
25.26 ச.கி.மீ. பரப்பும், 9 வார்டுகளும், 37 தெருக்களும் கொண்ட இவ்ஊராட்சி திருச்செந்தூர் சட்டமன்றத் தொகுதிக்கும், தூத்துக்குடி மக்களவைத் தொகுதிக்கும் உட்பட்டது.
# வசிஷ்கன்

## ஆட்சி

பஞ்சாப் பகுதி, மதுரா (இசாபூர் கல்வெட்டு) ஆகிய பகுதிகளில் வசிஷ்கரின் ஆட்சிக்கால கல்வெட்டுகள், கண்டறியப்பட்டுள்ளன. இவரது ஆட்சி தெற்கே சாஞ்சி வரை இருந்ததாக பதிவு செய்யப்பட்டுள்ளது. அங்கு இவரது பெயரில் ஒன்று அல்லது இரண்டுக்கும் மேற்பட்ட கல்வெட்டுகள் கண்டுபிடிக்கப்பட்டுள்ளது. இது, குசான சகாப்தத்தின் 22 ஆம் ஆண்டு தேதியிடப்பட்டுள்ளது ("வஸ்குஷனா" சாஞ்சி கல்வெட்டு) , ஆண்டு 28 (வசஸ்காவின் சாஞ்சி கல்வெட்டு-அதாவது வசிஷ்கன்) (கனிஷ்கர் சகாப்தத்தின் இரண்டாம் நூற்றாண்டு என்று பரவலாக கருதப்படுகிறது). இது இவரது ஆட்சியை பொ.ச. 247–265 என வரையறுக்கலாம்.
# வசிஷ்கன்

## கல்வெட்டுகளும் சிலைகளும்

சிந்து பகுதியில் உள்ள கரோஷ்டி கல்வெட்டு உட்பட நான்கு அறியப்பட்ட கல்வெட்டுகளில் வசிஷ்கனைப் பற்றிய தகவல்கள் இடம்பெற்றுள்ளன.
# வசிஷ்கன்

## கல்வெட்டுகளும் சிலைகளும்

### சாஞ்சி போதிசத்துவர்

மதுராவின் கலைப் படைப்புகளிலிருந்து வசிஷ்கன் என்ற பெயருடன் பல சிலைகள் அல்லது சிலை துண்டுகள் சாஞ்சி தளத்தில் கண்டுபிடிக்கப்பட்டுள்ளன. அமர்ந்துள்ள போதிசத்துவரின் சிலை ஒன்றின் பீடத்தில், "வசிஷ்கனின் 28-ஆம் ஆட்சியாண்டு" என தேதியிடப்பட்டுள்ளது.
# வசிஷ்கன்

## கல்வெட்டுகளும் சிலைகளும்

### சாஞ்சி பீடம்

சாஞ்சியில் காணப்படும் மற்றொரு கலைப்படைப்பு, நிற்கும் புத்தரின் சிலையின் பீடமாகும். கல்வெட்டில் "வஸ்குசானனின் ஆட்சியாண்டு 22" என பொறிக்கப்பட்டுள்ளது. இது "வசிஷ்க குசானன்" என்று கருதப்படுகிறது. குசான பாணியின் வழக்கமான இடுப்பு பட்டைகளுடன் கூடிய நீண்ட அங்கியில் வழிபடுபவர்கள் அமர்ந்த போதிசத்துவரைச் சுற்றி நிற்பதைக் காணலாம்.
# வசிஷ்கன்

## கல்வெட்டுகளும் சிலைகளும்

### ஆரா கல்வெட்டு

அட்டோக்கின் தெற்கே சிந்து பகுதியில் காணப்படும் இரண்டாம் கனிஷ்கனின் "ஆரா கல்வெட்டில்" வசிஷ்கன் தோன்றுகிறார். இந்தக் கல்வெட்டில், இவர் கனிஷ்கரின் தந்தையாகக் காட்டப்படுகிறார். மூன்றாம் கனிஷ்கரனாகவும் கருதப்படுகிறார். மேலும் இவரது பெயர் கரோஷ்டி எழுத்துமுறையில் "வஜேஷ்கா" என்று தோன்றுகிறது.
# வசிஷ்கன்

## கல்வெட்டுகளும் சிலைகளும்

### வசிஷ்கரின் இசாபூர் கல்வெட்டு, ஆண்டு 24

வசிஷ்கனின் பெயரில் தூய சமசுகிருதத்தில் மத்திய கால பிராமி எழுத்துமுறையில் ஒரு கல்வெட்டு, இவரது முழு ஏகாதிபத்திய பட்டங்களுடன் *மஹாராஜஸ்ய ராஜாதிராஜஸ்ய தேவபுத்ரஸ்ய ஷாஹே வசிஷ்கஸ்ய* ("பெரிய மன்னன், அரசர்களின் அரசன், அவனது மாட்சிமை, ஷாஹி வஷிஷ்கா" என உள்ளது. இது , மதுரா நகருக்கு அருகில் கண்டுபிடிக்கப்பட்டது. தற்போது மதுரா அருங்காட்சியகத்திலுள்ள " யூபா " என்ற தியாக பிராமண தூணின் தண்டின் மீது உள்ளது.
# வசிஷ்கன்

## நாணயம்

) பின்பக்கம் தோன்றுகிறார். சுமார் 240-250 பொ.ச.]]
வசிஷ்கனின் நாணயங்கள் இவரது முன்னோடிகளை விட சிறியதாக மாறியது. இவரது நாணயத்தின் பின்புறத்தில் தோன்றும் தெய்வங்கள் குவிஷ்கன் மற்றும் முதலாம் வாசுதேவன் ஆகியோரின் நாணயங்களில் உள்ளதைப் போலவே உள்ளன.  
வசிஷ்கனின் நாணயங்கள் பொதுவாக கிரேக்க-பாக்திரிய எழுத்துகளில் "அரசருக்கெல்லாம் அரசன்" என உள்ளன.  
சற்றே வித்தியாசமான பெயர் கொண்ட சில நாணயங்கள் "ராஜா பசோடியோ தி குசான ராஜா") பொதுவாக வசிஷ்கனுக்கு சமமான "வஷ்குசானா" என்று கூறப்பட்டுள்ளது.
# தாய்லாந்து கால்வாய்

**தாய்லாந்து கால்வாய்** (மலாய்: *Terusan Kra*; ஆங்கிலம்: *Thai Canal*; *Kra Canal*; *Kra Isthmus Canal*) என்பது தெற்கு தாய்லாந்தில் உள்ள கிரா பூசந்தியின் குறுக்கே, தாய்லாந்து வளைகுடாவையும் அந்தமான் கடலையும் இணைக்க முன்மொழியப்பட்ட ஒரு கால்வாய்த் திட்டமாகும்.  
2015-ஆம் ஆண்டில் கிரா பூசந்தியில் தாய்லாந்து கால்வாய் *(Thai Canal)* அமைப்பதற்கு ஒரு திட்டம் வகுக்கப்பட்டது. இத்தகைய கால்வாய், தென்கிழக்கு ஆசியாவில் அதிகமாகப் பயன்படுத்தப்படும் வர்த்தகப் பாதைகளின் பயண நேரத்தைக் கணிசமாகக் குறைக்கும்.
# தாய்லாந்து கால்வாய்

## பொது

இந்தக் கால்வாய் மலாக்கா நீரிணை வழியாகச் செல்வதற்கு ஒரு மாற்றுப் போக்குவரத்தாக அமையும். தவிர ஜப்பான் மற்றும் சீனா நாடுகளுக்கான போக்குவரத்தை 1,200 கி.மீ. தொலைவிற்கு குறைக்கும்.  
இந்தக் கால்வாய்த் திட்டத்தை 21-ஆம் நூற்றாண்டின் கடல்சார் பட்டுப் பாதையின் *(21st century maritime Silk Road)* ஒரு பகுதி என சீனா குறிப்பிடுகிறது. தாய்லாந்து வளைகுடாவை அந்தமான் கடலுடன் இணைக்கும் இந்தத் திட்டம் தற்காலிகமாக நிறுத்தப்பட்டு உள்ளது.
# தாய்லாந்து கால்வாய்

## பொது

### தாய்லாந்து அரசாங்கத்தின் நிலைப்பாடு

இந்தக் கால்வாயின் நீளம் 102 கிலோமீட்டர். அகலம் 400 மீட்டர். ஆழம் 25 மீட்டர். கால்வாய்க்கான திட்டங்கள் குறித்து பல்வேறு காலக் கட்டங்களில் ஆலோசிக்கப்பட்டு ஆராயப் பட்டன.  
தாய்லாந்தின் பிரதமர் பிரயுத் சான் ஓ சா *(Prayut Chan-o-cha)*, பிப்ரவரி 2018-இல், கால்வாய் அமைக்கும் திட்டம் அரசாங்க முன்னுரிமைத் திட்டம் அல்ல என்று அறிவித்தார். இருப்பினும், 16 2020 ஜனவரி 16-ஆம் தேதி, தாய்லாந்து கால்வாய் திட்டத்தை ஆய்வு செய்ய 120 நாட்களுக்குள் ஒரு குழுவை அமைப்பதற்கு தாய்லாந்து நாடளுமன்றக் குழு ஒப்புக் கொண்டது.  
கால்வாய் வெட்டுவதில் தடை ஏற்பட்டதால், 1993-இல் கிரா பூசந்தியின் குறுக்கே ஒரு சரக்குச் சாலை அமைக்கும் பணி தொடங்கப்பட்டது. எனினும் சில தொழில்நுட்பக் காரணங்களினால் அந்த முயற்சியும் கைவிடப் பட்டது.
# முத்துராசாவால ஈரநிலம்

**முத்துராசாவால ஈரநிலம்** (*Muthurajawela*) என்பது இலங்கையில் உள்ள ஒரு சதுப்பு நிலமாகும். அதிகளவிலான உயிர்பல்வகைமையினை கொண்டுள்ளதால் இலங்கையில் உள்ள ஈரநிலங்களில் முக்கியத்துவம் பெற்ற ஈரநிலமாக முத்துராசாவால ஈரநிலம் கருதப்படுகிறது. கொழும்புக்கு வடக்கே கம்பகா மாவட்டத்தில் 30 கிமீ (19 மைல்) தொலைவில் உள்ள நீர்கொழும்பு குளத்தின் தெற்குப் பகுதியில் இச்சதுப்புநிலம் உள்ளது. 3,068 எக்டேர் (7,580 ஏக்கர்) பரப்பளவைக் கொண்ட இது நாட்டின் மிகப்பெரிய உப்புக் கரையோரக் கரி சதுப்பு நிலமாகும்.
தனித்துவமானதாகவும் மிகவும் பன்முகத்தன்மை வாய்ந்த சுற்றுச்சூழல் அமைப்பிற்காகவும் முக்கியத்துவம் பெறும் இது இலங்கையின் 12 முன்னுரிமை பெற்ற ஈரநிலங்களில் ஒன்றாகவும் பட்டியலிடப்பட்டுள்ளது. முத்துராசாவால என்பது அரச புதையல் களம் என்று மொழிபெயர்க்கப்படுகிறது.  
முத்துராசாவால சதுப்பு நிலம் சுமார் 7,000 ஆண்டுகளுக்கு முன்பு தோன்றியதாக நம்பப்படுகிறது. 1996 ஆம் ஆண்டில், முத்துராசாவால சதுப்பு நிலத்தின் வடக்குப் பகுதியில் 1,777 எக்டேர் (4,390 ஏக்கர்) பரப்பளவு நிலம், அதன் பரந்த உயிரியல் பன்முகத்தன்மையை அங்கீகரிக்கும் வகையில் தாவரங்கள் மற்றும் விலங்கினங்கள் பாதுகாப்புச் சட்டத்தின் கீழ், ஈரநில சரணாலயமாக அரசாங்கத்தால் அறிவிக்கப்பட்டது. இந்த ஈரநிலப்பகுதியில் 192 தனித்துவம் மிக்க தாவரங்களும், 40 வகையிலான மீனினங்கள், 14 வகையான ஊர்வன இனங்கள், 102 வகையிலான பறவைகள், 22 வகையிலான பாலூட்டிகள், 48 வகையிலான வண்ணாத்துப்பூச்சிகள் என 209 வகையான விலங்குகளும் காணப்படுகின்றன. அடையாளம் காணப்பட்ட சில இனங்கள் சதுப்பு நிலத்திற்கே உரிய பூர்வீகமானவைகளாகக் குறிப்பிடப்படுகின்றன.  
முத்துராசாவால சதுப்பு நிலம் ஒரு முக்கிய உள்ளூர் சுற்றுலாத்தலமாகும். சுற்றிப் பார்ப்பதற்கும் படகு சவாரி செய்வதற்கும் இங்கு வசதி உள்ளது. உள்ளூர் விவசாயம் மற்றும் வனத்துறைக்கும் இது ஆதரவளிக்கிறது. இப்பகுதிக்கு வருபவர்கள் சதுப்பு நில சுற்றுச்சூழல் அமைப்புக்கு கடுமையான தீங்கு விளைவிப்பதைத் தவிர்ப்பதற்காக இம் மையத்தின் பணியாளர்களால் வழிநடத்தப்படுகிறார்கள்.
# தேசிய கடல் பூங்கா, கச்சு வளைகுடா

**தேசிய கடல் பூங்கா,** கச்சு வளைகுடா (*Marine National Park, Gulf of Kutch*) என்பது இந்தியாவின் குசாராத்து மாநிலத்தின் தேவபூமி துவாரகா மாவட்டத்தில் கச்சு வளைகுடாவின் தெற்குக் கரையில் அமைந்துள்ள கடல் பூங்காவாகும். இது 1980-ல் சுமார் 270 சதுர கிலோ மீட்டர் பரப்பளவில் ஓகா முதல் ஜோடியா வரையில் **கடல் சரணாலயமாக** அறிவிக்கப்பட்டது. பின்னர், 1982-ல், 110 கி. மீ. மையப் பகுதி இந்தியாவின் வன உயிர் பாதுகாப்புச் சட்டம் 1972-ன் விதிகளின் கீழ் தேசிய கடல் பூங்காவாக அறிவிக்கப்பட்டது. தேசிய கடல் பூங்காவில் ஜாம்நகர் கடற்கரையில் 42 தீவுகள் உள்ளன. இவற்றில் பெரும்பாலானவை பாறைகளால் சூழப்பட்டுள்ளன. இவற்றில் மிகவும் பிரபலமான தீவு பிரோதன் தீவு ஆகும்.
# தேசிய கடல் பூங்கா, கச்சு வளைகுடா

## விலங்கினங்கள்

இங்குக் காணப்படும் விலங்கினங்கள் பின்வருமாறு: 70 வகையான பஞ்சுயிரிகள், 52 பவளச் சிற்றினங்கள் உட்பட 44 வகையான கடின பவளமும், 10 வகையான மென்மையான பவளமும் கிட்டத்தட்ட 90 வகையான பறவைகள்.  
போது நாராரா கடற்கரைகளுக்குச் செல்கின்றன.]]
சொறி மீன், போர்த்துகீச சொறி மீன் மற்றும் கடற்சாமந்தி ஆகியவை இங்குக் காணப்படும் மற்ற புழையுடலிகளாகும். கணுக்காலிகளில் 27 வகையான இறால்கள், 30 வகையான நண்டுகள், கல் இறால், சிங்கி இறால் மற்றும் பிற ஓடுடைய கணுக்காலிகள் அடங்கும். கடல் முத்துச் சிப்பி மற்றும் கடல் நத்தைகள் போன்ற மெல்லுடலிகளும் உள்ளன. நிறத்தை மாற்றும் பேய்க்கணவாய்களும் காணப்படுகின்றன. கடல் விண்மீன், கடல் வெள்ளரி மற்றும் மூரை போன்ற முட்தோலிகளும் உள்ளன. கண்டுபிடிக்கப்பட்ட மீன்கள் கோள மீன், கடற்குதிரை, கொட்டும் திருக்கை, சேற்று உளுவை மற்றும் திமிங்கலச் சுறா ஆகியவை அழிந்து வரும் இனங்களாகும். தோணியாமைகள், ஒலிவ நிறச் சிற்றாமை மற்றும் பேராமை போன்ற அழிந்து வரும் கடல் ஆமைகள் இங்கு காணப்படுகின்றன. கடல் பாம்புகளில் மூன்று வகைகள் உள்ளன. ஆவுளியா மற்றும் சிறிய கடற்பாலூட்டி, பின்லெஸ் போர்போயிஸ்கள், பொதுவான ஓங்கில்கள், போத்த்ல் மூக்கு ஓங்கில் மற்றும் சீன ஓங்கல் போன்றவையும் உள்ளன. நீலத் திமிங்கலங்கள், சேய் திமிங்கலங்கள் போன்ற பெரிய திமிங்கலங்கள் காணப்படுகின்றன. சோவியத் ஒன்றியம் மற்றும் யப்பானின் சட்டவிரோத திமிங்கல வேடையால் கூனல் முதுகுத் திமிங்கிலம்<nowiki/>மற்றும் எண்ணெய்த் திமிங்கிலம் கிட்டத்தட்ட முழுமையாக அழிக்கப்பட்டிருக்கலாம். திமிங்கிலச் சுறாக்களை ஆழமான பகுதிகளில் காணலாம். வியக்கத்தக்கப் பெரிய அளவிலான பெரும் பூநாரை கூட்டம், கச்சு வளைகுடாவில் 20,000க்கும் மேற்பட்ட கூடுகளைக் கட்டுகின்றன என்று அறியப்படுகிறது. நண்டு தின்னி, உள்ளான், கரைக் கொக்கு, பெரிய கொக்கு, பேதை உள்ளான், ஐரோவாசியா சிப்பிப்பிடிப்பான், பச்சைக்காலி, பவளக்காலி, கடல் புறா, வாத்துகள், கூழைக்கடா, பெரிய நாரை, மூக்கன், ஆலா போன்ற பல பறவைச் சிற்றினங்கள் இங்குக் காணப்படுகின்றன. அரபிக்கடலில் பவளப்பாறைகளுடன் 42 தீவுகள் உள்ளன, அவற்றில் ஒன்றில் பூங்கா அமைந்துள்ளது.
# தேசிய கடல் பூங்கா, கச்சு வளைகுடா

## பல்லுயிர் மற்றும் பாதுகாப்பு சவால்கள்

கச்சு வளைகுடா கடல் தேசிய பூங்கா ஒரு பலவீனமான சுற்றுச்சூழல் அமைப்பு ஆகும். சமீப ஆண்டுகளில், சீமைக்காரை தொழிற்சாலைகள் பவளப்பாறைகள் மற்றும் மணல்களைப் பிரித்தெடுப்பதாலும், நீரின் அதிகரித்த கலங்கற்றன்மை, எண்ணெய் சுத்திகரிப்பு நிலையங்கள், இரசாயன தொழில்கள் மற்றும் இயந்திரமயமாக்கப்பட்ட மீன்பிடி படகுகள் போன்ற பல காரணிகளால் கடல் பூங்காவின் பல்லுயிர் அச்சுறுத்தலுக்கு உள்ளாகியுள்ளது.
# தேசிய கடல் பூங்கா, கச்சு வளைகுடா

## மேலும் பார்க்கவும்

- வறண்ட வன ஆராய்ச்சி நிறுவனம்
- இந்தியாவில் பவளப் பாறைகள்
- இந்திய காட்டு கழுதை சரணாலயம்
- குசராத்தில் பாதுகாக்கப்பட்ட பகுதிகளின் பட்டியல்
# 3,5,5-டிரைமெத்தில்-1-எக்சனால்

**3,5,5-டிரைமெத்தில்-1-எக்சனால்** (*3,5,5-trimethyl-1-hexanol*) என்பது C<sub>9</sub>H<sub>20</sub>O என்ற மூலக்கூற்று வாய்ப்பாட்டால் விவரிக்கப்பட்டும் ஒரு கரிம வேதியியல் சேர்மமாகும். ஒன்பது கார்பன் அணுக்களால் ஆன ஒரு முதனிலை ஆல்ககாலாக இது வகைப்படுத்தப்பட்டுகிறது. ஐசோநோனைல் ஆல்ககாலும் இசுநோனோனாலும் சேர்ந்த கலவையை இது உருவாக்குகிறது. கழிப்பறைகள் மற்றும் வீடுகளைச் சுத்தம் செய்யும் பொருட்களில் வாசனைக்காக பயன்படுத்தப்படுகிறது. ஒவ்வோர் ஆண்டும் ஒன்று முதல் பத்து மெட்ரிக் டன்கள் வரை வாசனைப் பொருளாகப் பயன்படுத்தப்படுகிறது.
# காவிரி வடக்கு காட்டுயிர் காப்பகம்

**காவிரி வடக்கு காட்டுயிர் காப்பகம்** (*Cauvery North Wildlife Sanctuary*) என்பதுஇந்தியாவின் தமிழ்நாட்டின் தருமபுரி மற்றும் கிருட்டிணகிரி மாவட்டங்களில் அமைந்துள்ள ஒரு பாதுகாக்கப்பட்ட வனப் பகுதியாகும். இந்த சரணாலயம் தமிழ்நாட்டில் காவிரி ஆற்றின் வடக்கே அமைந்திருப்பதாலும், ஆற்றின் தெற்கே கர்நாடக மாநிலத்தின் காவிரி வனவிலங்கு சரணாலயத்துடன் இணைவதாலும் காவிரி வடக்கு காட்டுயிர் காப்பகம் என்று அழைக்கப்படுகிறது. இச்சரணாலயம் 2014ஆம் ஆண்டில் மார்ச் 12 அன்று, வனவிலங்கு (பாதுகாப்பு) சட்டம், 1972-ன் பிரிவு 26-ஏ இன் உட்பிரிவு (1)இன் உட்பிரிவு (1)இன் உட்பிரிவு (பி)-ன் கீழ் தமிழ்நாடு அரசு, காவிரி வடக்கு வனவிலங்கு சரணாலயமாக அறிவித்தது.  
இச்சரணாலயம் மேலகிரி மலைத் தொடர்களின் கீழ் வருகிறது. இது கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளின் இணைவிடத்தில் குறிப்பிடத்தக்க கானுயிரின வளாகங்கள். இது மாதேசுவரன் மலை, பிஆர் மலைகள், சத்தியமங்கலம் வனவிலங்கு உய்வகம் மற்றும் புலிகள் காப்பகம் மற்றும் நீலகிரி உயிர்க்கோளக் காப்பகம் ஆகியவற்றுடன் முக்கிய இணைப்பை உருவாக்குகிறது. இந்த சரணாலயம் வடமேற்கு தமிழ்நாட்டின் தருமபுரி வன கோட்டத்தின் பாலக்கோடு வட்டம் மற்றும் ஓசூர் வன கோட்டத்தின் தேன்கனிக்கோட்டை வட்டம் ஆகிய பகுதிகளை உள்ளடக்கியது.
# சிம்மாச்சலம் மலைத்தொடர்

**சிம்மாச்சலம்** **மலைத்தொடர்** (*Simhachalam Hill Range*), சிம்ஹாசலம் **மலைகள்** என்று ஆங்கிலத்தில் அழைக்கப்படுவன, தென்னிந்தியாவின் ஆந்திரப் பிரதேச மாநிலத்தில் உள்ள விசாகப்பட்டினம் நகருக்கு அருகில் உள்ள ஒரு உயர்ந்த மலைத்தொடர் (377 மீ) ஆகும். இது ஆந்திரப் பிரதேசம் மற்றும் கிழக்குத் தொடர்ச்சி மலைகளில் உள்ள மலைத்தொடர்களில் ஒன்றாகும்.
# சிம்மாச்சலம் மலைத்தொடர்

## நிலவமைப்பு

சிம்மாச்சலம் மலைகள் கிழக்குத் தொடர்ச்சி மலைகள் அமைப்பின் கிழக்குத் தொடர்களின் ஒரு பகுதியாகும். இந்த மலைகள் 32 கி.மீ நீளமுடைய பகுதியில் அமைந்துள்ளன.
# சிம்மாச்சலம் மலைத்தொடர்

## சிறப்பு

சிம்மாச்சலம் மலைத்தொடருக்கு வளமான வரலாறு உண்டு. இங்குப் புகழ்பெற்ற வராக லட்சுமி நரசிம்மர் கோவில் உள்ளது. சாளுக்கியர் கால இராதா மாதவ சுவாமி கோவில் மற்றும் சில பழைய புத்த நினைவுச்சின்னங்களும் இங்குக் காணப்படுகின்றன.
# சிம்மாச்சலம் மலைத்தொடர்

## பக்தி

மலைகளில் வராக இலட்சுமி நரசிம்மர் கோயில் மற்றும் பிற சிறிய கோயில்கள் உட்படப் பல கோயில்கள் உள்ளன. ஒவ்வொரு ஆண்டும் *கிரி பிரதக்ஷிணா* என்று அழைக்கப்படும் கிரிவலம் திருவிழா நடத்தப்படுகிறது. அன்றைய தினத்தில் இந்து பக்தர்கள் மலையைச் சுற்றி 35 கி. மீ. நடந்து செல்கிறார்கள்.
# சிம்மாச்சலம் மலைத்தொடர்

## அருகமை நகரங்கள்

மலைத்தொடருக்கு அருகில் அமைந்துள்ள விசாகப்பட்டினத்தின் சுற்றுப்புறங்கள் அடவிவரம், அக்கையபாலம், பாலையா சாஸ்திரி நகரமைவு, கோபாலபட்டினம், அனுமந்தவாகா, கைலாசபுரம், மாதவதாரா, நரசிம்ம நகர், பிரகலாதபுரம் மற்றும் சீதம்மாதாரா .
# சிம்மாச்சலம் மலைத்தொடர்

## தாவரங்கள் மற்றும் விலங்கினங்கள்

விசாகப்பட்டினம் நகரின் சுற்றுச்சூழல் பாதிப்புகளை சிம்மாச்சலம் மலைகள் பாதுகாத்தன மற்றும் ஆந்திரா பல்கலைக்கழகம் 74 வகையான தாவரங்களையும் 200 விலங்கினங்களையும் கண்டறிந்துள்ளது.
# மூன்றாம் கனிஷ்கன்

**மூன்றாம் கனிஷ்கன்** ( *Kanishka* III ), 265 பொ.ச. முதல் 270 பொ.ச. வரை ஆட்சி செய்த குசானப் பேரரசர் ஆவார். இவர் வசிஷ்கனுக்கும், இரண்டாம் வாசுதேவனுக்கும் பிறகு ஆட்சிக்கு வந்ததாக நம்பப்படுகிறது. இவர் வடமேற்கு இந்தியப் பகுதிகளில் ஆட்சி செய்தார்.
# மூன்றாம் கனிஷ்கன்

## கல்வெட்டுகள்

பஞ்சாபில் ஆரா ஆற்றின் எல்லையில் கண்டுபிடிக்கப்பட்ட "ஆட்சியாண்டு 41" தேதியிட்ட கல்வெட்டில் (அநேகமாக கனிஷ்கர் சகாப்தத்தின் 2 ஆம் நூற்றாண்டு) இவர், *மகாராஜா ராஜாதிராஜா தேவபுத்திர கைசர கனிஷ்கா* ("பெரிய மன்னன், அரசருக்கெல்லாம் அரசன்" ,கடவுளின் மகன், சீசர், கனிஷ்கர்) என்றெல்லாம் தன்னை தகுதிப்படுத்திக் கொள்கிறார். கைசரா என்பது உரோமானியப் பேரரசின் "சீசர்" எனக் கொள்ளலாம். மேலும் குசான ஆட்சியாளர் வசிஷ்கன் என அடையாளம் காணப்பட்ட வஜேஷ்காவின் மகன் என்று தன்னைப் பெயரிட்டுக் கொள்கிறார். கல்வெட்டு மிகவும் தேய்ந்து கிடக்கிறது. மேலும், 'கைசராவை' வாசிப்பது சந்தேகத்திற்குரியது. குறிப்பாக இந்த தலைப்பைப் பற்றிய வேறு குறிப்புகள் குசான ஆதாரங்களில் இருந்து அறியப்படவில்லை.
# மூன்றாம் கனிஷ்கன்

## நாணயம்

நாணயங்களில் பெயரிடப்பட்ட "கனிஷ்கர்" வேறுபடுத்தப்படாததால், இவரைப் பற்றிய திட்டவட்டமான நாணயங்கள் எதுவும் தெரியவில்லை. மற்ற அறியப்பட்ட ஆட்சியாளர்களுடன் தொடர்புடைய வேலைத்திறன் மற்றும் வரைகலை பாணி மட்டுமே, இந்த பிற்கால கனிஷ்கருக்குக் கற்பிதத்தை பரிந்துரைக்கின்றன.
# விந்தியசக்தி

**விந்தியசக்தி** ( *Vindhyashakti* ; ஆட்சிக் காலம் சுமார்250–275 பொ.ச. ) வாகாடக வம்சத்தை நிறுவியவர். இவரது பெயர் விந்தியவாசினி தெய்வத்திலிருந்து பெறப்பட்டதாக இருக்கலாம் அல்லது தனிப்பட்ட பெயரைக் காட்டிலும் விந்திய மலைகளில் உள்ள இவரது வம்சாவளியைக் குறிக்கும் தலைப்பு அல்லது *பிருடாவாக* இருக்கலாம்.
# விந்தியசக்தி

## வரலாறு

விந்தியசக்தியின் ஆட்சிக் காலத்தைச் சேர்ந்த கல்வெட்டுகளோ, பதிவேடுகளோ இதுவரை கண்டுபிடிக்கப்படவில்லை. அரிசேனனின் காலத்தின் மிகவும் பிற்கால அஜந்தா குகை XVI கல்வெட்டில், விந்தியசக்தி "வாகாடகா குடும்பத்தின் வழி வந்தவர்" என்றும் "துவிஜா" அல்லது "இரண்டு முறை பிறந்தவர்" என்றும் விவரிக்கப்பட்டுள்ளது. இக்கல்வெட்டில் பெரும் போர்களை நடத்தி தனது சக்தியை அதிகப்படுத்தியதாகவும், பெரிய குதிரைப்படையை வைத்திருந்ததாகவும் கூறப்பட்டுள்ளது. விந்தியசக்தியின் மகத்துவம் இந்திரன், விஷ்ணு போன்ற கடவுள்களுடன் ஒப்பிடப்பட்டுள்ளது. இருப்பினும், இந்த கல்வெட்டில் இவரது பெயருக்கு முன்னொட்டு எந்த அரசத் தலைப்பும் இல்லை.
# விந்தியசக்தி

## புராணங்கள்

புராணங்கள் விந்தியசக்தி மற்றும் அவரது வம்சத்தைப் பற்றி குறிப்பிடுகின்றன. ஆனால் அவற்றின் வரலாற்று நம்பகத்தன்மை கேள்விக்குரியது. வாயு புராணம் விந்தியசக்திக்கு 96 ஆண்டுகள் அற்புதமான நீண்ட ஆட்சியை அளிக்கிறது. மேலும் புராண நூல்கள் விந்தியசக்தி மற்றும் இவரது மகன் பிரவிராவின் காலத்திற்கு இடையில் நாக மன்னர்கள் ஆட்சி செய்ததைக் குறிப்பிடுகின்றன. இன்றைய மத்தியப் பிரதேசத்தில் விந்தியசக்தி விதிஷாவின் ஆட்சியாளராக இருந்ததாக புராணங்களில் இருந்து தெரிகிறது. ஆனால் அது சரியானதாகக் கருதப்படவில்லை.  
பல்வேறு ஆசிரியர்கள் விந்தியசக்தியின் அசல் இருப்பை தெற்கு தக்காணம், மால்வா உள்ளிட்ட பல்வேறு இடங்களில் வைத்துள்ளனர். கே.பி.ஜெயஸ்வால், ஜான்சி மாவட்டத்தில் உள்ள பகத் என்ற கிராமத்தை, வாகாடர்களின் தாயகமாகக் கருதுகிறார். வாகாடகா என்ற பெயரின் ஆரம்பக் குறிப்பு அமராவதியில் உள்ள ஒரு தூணின் துண்டில் காணப்பட்ட கல்வெட்டில் உள்ளது என்று வி. வி. மிராஷி சுட்டிக்காட்டுகிறார். இது வாகாடகா என்ற 'கிருஹபதி' (வீட்டுக்காரர்) மற்றும் அவரது இரண்டு மனைவிகளின் பரிசைப் பதிவு செய்கிறது. இருப்பினும், இந்த மனிதனின் தனிப்பட்ட பெயருக்கும் வாகாடர்களின் வம்சப் பெயருக்கும் தொடர்பு இருந்ததா அல்லது இவரது அசல் வீடு தக்காணத்தில் இருந்ததா என்பதைக் காட்ட எந்த ஆதாரமும் இல்லை. ஏனெனில் இவர் புனித யாத்திரையில் அமராவதியின் பௌத்த விகாரைக்கு வருகை தந்துள்ளார்.  
இவரது மரணத்திற்குப் பிறகு பெரும்பாலும் மறக்கப்பட்டதாகவோ அல்லது புறக்கணிக்கப்பட்டதாகவோ தெரிகிறது. ஒருவேளை இவரது மிகவும் புகழ்பெற்ற மகனும் வாரிசுமான முதலாம் பிரவரசேனன் மூலம் மறைக்கப்பட்டிருக்கலாம். வாகாடக வம்சத்தின் அனைத்து செப்புத் தகடுகளும் விந்தியசக்திக்குப் பதிலாக பிரவரசேனனுடன் குடும்பப் பரம்பரையைத் தொடங்குகின்றன.
# விக்கிப்பீடியா:ஆலமரத்தடி/தொகுப்பு122

## WMF Community Board seats: Upcoming panel discussions

As a result of the first three weeks of the call for feedback on WMF Community Board seats, three topics turned out to be the focus of the discussion. Additionally, a new idea has been introduced by a community member recently: Candidates resources. We would like to pursue these focus topics and the new idea appropriately, discussing them in depth and collecting new ideas and fresh approaches by running four panels in the next week. Every panel includes four members from the movement covering many regions, backgrounds and experiences, along with a trustee of the Board. Every panel will last 45 minutes, followed by a 45-minute open mic discussion, where everyone’s free to ask questions or to contribute to the further development of the panel's topics.  
- Skills for Board work - Friday, March 12, 18:00 UTC
- Support for candidates - Saturday, March 13, 13:30 UTC
- Board - Global Council - Hubs - Saturday, March 13, 16:00 UTC
- Regional diversity - Sunday, March 14, 13:00 UTC  
To counter spamming, the meeting link will be updated on the Meta-Wiki pages and also on the Telegram announcements channel, 15 minutes before the official start.  
Let me know if you have any questions, KCVelaga (WMF), 08:36, 10 மார்ச் 2021 (UTC)
# விக்கிப்பீடியா:ஆலமரத்தடி/தொகுப்பு122

## தானியங்கித் தமிழாக்கம்

அதிகளவில் தானியங்கித் கட்டுரைகள் உருவாக்கப்படுகின்றன. சுற்றுக்காவல் செய்பவர்கள் சற்றுக் கவனியுங்கள். --AntanO (பேச்சு) 10:38, 14 மார்ச் 2021 (UTC)
# விக்கிப்பீடியா:ஆலமரத்தடி/தொகுப்பு122

## [Small wiki toolkits] Workshop on "Debugging/fixing template errors" - 27 March

As part of the Small wiki toolkits (South Asia) initiative, we are happy to announce the third workshop of this year. The workshop will be on "Debugging/fixing template errors", and we will learn how to address the common template errors on wikis (related but not limited to importing templates, translating them, Lua, etc.).
<div>
Details of the workshop are as follows:
- Date: 27 March
- Timings: 3:30 pm to 5:00 pm (IST), 15:45 to 17:15 (NPT), 16:00 to 17:30 (BST)
- Meeting link: https://meet.google.com/cyo-mnrd-ryj | *click here to add this to your Google Calendar*.
- Trainer: Jay Prakash  
Please sign-up on the registration page at https://w.wiki/36Sg.  
prepare for the workshop in advance, we would like to gather all kinds of template errors (related but not limited to importing templates, translating them, Lua, etc.) that you face while working with templates on your wiki. If you plan to attend the workshop and would like your common issues related to dealing with templates addressed, share your issues using this Google Form, or under this section on the workshop's talk page. You can see examples of such errors at this category.
</div>
Note: We are providing modest internet stipends to attend the workshops, for those who need and wouldn't otherwise be able to attend. More information on this can be found on the registration page.  
Regards, Small wiki toolkits - South Asia organizers, 07:01, 16 மார்ச் 2021 (UTC)
# விக்கிப்பீடியா:ஆலமரத்தடி/தொகுப்பு122

## [upcoming deployment] Growth team features

Hello! Sorry to use English. .  
I'm Trizek (WMF). I work as a community relations specialist for the Wikimedia Foundation. I'm here to share a message from the Growth team.  
As you may already know, the Growth team's goal is to create features that would help newcomers. Our goal is to help newcomers when they edit for the first time and also to increase the retention of new editors. Several wikis already have these features since a long time now. Working with these wikis, the Growth team found evidence of the efficiency of these new features.  
These features will be available for all new accounts on your Wikipedia **starting on April 7**. This way your Wikipedia will offer more options for newcomers to make good first edits and become community members.
# விக்கிப்பீடியா:ஆலமரத்தடி/தொகுப்பு122

## [upcoming deployment] Growth team features

### Which features?

We have created several features to help them, and also to help community members who help them :  
- **Newcomer homepage**: a new special page, the best place for a newcomer to get started. It includes:
- **Newcomer tasks**: a feed of task suggestions that help newcomers learn to edit. Newcomers have been making productive edits through this feed! Know more about this tool.
- [optional] **Mentorship module**: each newcomers has a direct link to an experienced user (see below). This way, they can ask questions about editing Wikipedia, less the need to find where to ask for assistance.
- **Impact module**: the user sees how many pages views articles they edit received. Have a look at Special:Impact for yours!
- **Help panel**: a platform to provide resources to newcomers while they are editing. If they do some suggested tasks, they are guided step-by-step on the process of editing.
- **Welcome Survey**: communities can know why newcomers create an account on Wikipedia.  
The features available now in your preferences (here and there) so that you can try them. *They are* not *yet visible to newcomers*.
# விக்கிப்பீடியா:ஆலமரத்தடி/தொகுப்பு122

## [upcoming deployment] Growth team features

### How to help?

First, we need help to **translate the features**. At the moment, most of the messages newcomers will see on your Wikipedia are in English, some of them have been translated using machine translation. Please help **translate the interface** (done on translatewiki.net. It needs a specific account).  
Also, I need your help checking on the configuration the team setups as default. **Please try the features** and let us know if something questions you.  
Newcomers tasks are based on templates to suggest edits to newcomers. You can check the templates used on MediaWiki:NewcomerTasks.json. You can also change the templates and the help links defined there. Several templates can be added for the same task.  
It you are familiar with Phabricator, **here is the ticket** with all the information we used for the deployment. Please have a look at it. You can suggest changes by replying to this message.  
If you wish to, you can create a list of mentors. This will activate the optional Mentorship module. Please format the list following the guidance. You need at least one mentor for each 500 new accounts created monthly on your wiki (3 mentors minimum). Are you hesitant to become a mentor? Please check the resources we have written based on other mentors' experiences. Please tell us if you are interested by creating a mentor list!  
Let me know if you have any question about this deployment. Of course, please move or share this message if needed.  
Trizek (WMF) (பேச்சு) 12:30, 25 மார்ச் 2021 (UTC)
# விக்கிப்பீடியா:ஆலமரத்தடி/தொகுப்பு122

## Universal Code of Conduct – 2021 consultations

<div lang="en" dir="ltr">
# விக்கிப்பீடியா:ஆலமரத்தடி/தொகுப்பு122

## Universal Code of Conduct – 2021 consultations

### Universal Code of Conduct Phase 2

The **Universal Code of Conduct (UCoC)** provides a universal baseline of acceptable behavior for the entire Wikimedia movement and all its projects. The project is currently in Phase 2, outlining clear enforcement pathways. You can read more about the whole project on its **project page**.
# விக்கிப்பீடியா:ஆலமரத்தடி/தொகுப்பு122

## Universal Code of Conduct – 2021 consultations

### Universal Code of Conduct Phase 2

#### Drafting Committee: Call for applications

The Wikimedia Foundation is recruiting volunteers to join a committee to draft how to make the code enforceable. Volunteers on the committee will commit between 2 and 6 hours per week from late April through July and again in October and November. It is important that the committee be diverse and inclusive, and have a range of experiences, including both experienced users and newcomers, and those who have received or responded to, as well as those who have been falsely accused of harassment.  
To apply and learn more about the process, see Universal Code of Conduct/Drafting committee.
# விக்கிப்பீடியா:ஆலமரத்தடி/தொகுப்பு122

## Universal Code of Conduct – 2021 consultations

### Universal Code of Conduct Phase 2

#### 2021 community consultations: Notice and call for volunteers / translators

From 5 April – 5 May 2021 there will be conversations on many Wikimedia projects about how to enforce the UCoC. We are looking for volunteers to translate key material, as well as to help host consultations on their own languages or projects using suggested key questions. If you are interested in volunteering for either of these roles, please contact us in whatever language you are most comfortable.  
To learn more about this work and other conversations taking place, see Universal Code of Conduct/2021 consultations.  
-- Xeno (WMF) (talk) 22:09, 5 ஏப்ரல் 2021 (UTC)
</div>